ФК Бартон Роверс

**Фудбалскиот клуб Бартон Роверс** — полупрофесионален фудбалски клуб со седиште во Бартон-ле-Клеј, Бедфордшир, Англија. Клубот моментално е член на Јужната лига. Тие се поврзани со Фудбалската асоцијација на Бедфордшир.

## Историја
Клубот бил основан во 1898 година и играле селски фудбал до Втората светска војна. По војната, клубот се приклучил на Лутонската и Дистрикт лига за сезоната 1946-47, каде што играле до приклучувањето на Втората дивизија од Јужната Мидлендс лига во 1954 година. Тие ја освоиле втората лига при првиот обид, и обезбедиле пласман во првата лига. Следната сезона завршиле како второпласирани во првата лига, што резултирало со промоција во Премиер лигата. Во 1962-63 клубот завршил на дното на лигата и тимот бил исфрлен назад во првата лига. Сепак, тие се вратиле две сезони подоцна во Премиер лигата, откако ја освоиле титулата во првата лига во 1964-65.

Ова бил почетокот на деценискиот успех за Бартон Роверс, нивните први пет сезони назад во Премиер лигата. Тие на листата биле како третопласирани во четири наврати и еднаш второпласирани. Тие потоа освоиле три последователни титули помеѓу 1970-71 и 1972-73, и по третопласирање во 1973–74, освоиле пет последователни титули. Клубот забележал успех и во купот ФА Вејз; во 1975-76 стигнале до четврт-финалето, а следната сезона стигнале до полуфиналето, каде што загубиле со 3-1 од Шефилд. Тие биле подобри во 1977-78, стигнувајќи до финалето, каде што загубиле со 2-1 од Блу Стар.

Бартон Роверс се преселил во Втората дивизија од Истмската лига во 1979 година. Во сезоната 1980-1981 тие за прв пат стигнале до првото коло од ФА Купот, на крајот губејќи со 2-0 од Торки Јунајтед. Следната сезона тие повторно стигнале до полуфиналето на ФА Вејз, губејќи со 2–1 од Рејнворт Минерс Велфер. По реструктуирањето на лигата, клубот се преселил во Северната втора дивизија во 1984 година, пред да биде обновена Втората дивизија во 1991 година.

По завршувањето како второпласирани во 1994-1995 година, Бартон бил промовиран во Првата дивизија, каде што завршиле на дното на табелата во 2000-01. По враќањето во Втората дивизија, се реструктуирала лигата, па клубот бил сместен во Северната прва дивизија во 2002 година, пред да бидат префрлени во Источната дивизија на Јужната лига во 2004 година. Со повеќе реструктуирање тие се приклучиле на Мидлендската прва дивизија во 2006 година и Централската прва дивизија во 2010 година. Во 2014-15 клубот завршил на петтото место, квалификувајќи се во плејофот за промоција. Сепак, откако го победиле Ројстон Таун на пенали со резултат од 5-4 во полуфиналето по ремито 0-0, тие загубиле со 2-0 од Бедворт Јунајтед во финалето. Сезоната 2016-17 клубот ја завршил како трето рангиран, во следниот плеј-ф тие го победиле Марлоу со 2-0 во полуфиналето пред да загубат со 2-0 од Фарнборо во финалето.

## Стадион
Бартон Роверс своите домашни натпревари ги играл во Бартон-ле-Клеј. Теренот има капацитет од 4.000 луѓе, од кои 160 седат, а 1.120 се покриени. Сите 160 седишта се на главната трибина, спроти која е покриена тераса што се протега по должината на теренот.

## Почести

* **Јужна Мидленска лига**
** Шампиони во Премиер лигата:1970–71, 1971–72, 1972–73, 1974–75, 1975–76, 1976–77, 1977–78, 1978–79
** Шампиони во Првата дивизија: 1964–65
** Шампиони во Втората дивизија: 1954–55

* **Бедфордширки сениорски куп**
** Победници: 1971–72, 1972–73, 1980–81, 1981–82, 1989–90, 1997–98, 1998–99, 2014–15, 2015–16

* **Бедфордширки среден куп**
** Победници: 1953–54

## Рекорди

* Најдобар настап во ФА Купот: Прво коло, 1980–81
* Најдобар настап на ФА Трофеј: Трето коло, 2000–01
* Најдобар настап на ФА Вејс: финалисти, 1977–78
* Рекордна посетеност: 1.900 посетители против Нунитон Бароу, четврто квалификациско коло на ФА Купот, 1976 година
* Најмногу настапи: Тони Мекнали, 598 (1988–2005)
* Најмногу голови: Ричард Камп, 152 (1989–1998)
* Добиена рекордна сума за трансфер: 2.000 фунти од АФЦ Вимблдон за Пол Барнс
* Платена сума за рекорден трансфер: 1.000 фунти до Хичин Таун за Бил Болдри, 1980 година

## Наводи

## Надворешни врски

* 
Категорија:Фудбалски клубови од Англија
Категорија:ФК Бартон Роверс